Як ляціць час, калегі! Вось ужо і першая чвэрць скончылася — наперадзе канікулы. Многія з нас чакаюць іх з нецярпеннем, таму што менавіта на канікулах ёсць магчымасць удзяліць час сваім захапленням. Мне заўсёды здавалася, што настаўнік настолькі заняты, што ў яго проста няма ні сіл, ні часу на хобі. Аказваецца, я памылялася. У свабодны ад рабочых будняў час настаўнік імкнецца адпачыць, і — як гэта часта бывае ў актыўных асоб — гэты адпачынак заключаецца ў змене віду дзейнасці. Хобі дапамагае зняць напружанне, расслабіцца, атрымаць новыя эмоцыі, свежыя ўражанні або падтрымаць у тонусе арганізм. Чым жа захоплены педагогі? Дзялюся з вамі адкрыццямі, якія зрабіла ў нашым калектыве. Можа, і сабе прыгледзіце справу па душы і спосаб расслабіцца?